## Nuria Montes posa com a referent de sostenibilitat, innovació i digitalització l’empresa Actiu

*** Després de visitar la seu a Castalla, la consellera destaca el caràcter “visionari de l’empresa””
* La titular d’Innovació assenyala el parc industrial de Castalla “com a exemple de modernització”**

La consellera d’Innovació, Indústria, Comerç i Turisme, Nuria Montes, ha visitat la seu que l’empresa Actiu té a Castalla i ha posat les seues instal·lacions com a exemple “d’innovació i caràcter visionari”.

“Es tracta d’una empresa referent”, ha destacat Montes, “tant a l’interior d’Alacant com en tota Espanya per com ha sabut avançar-se en la implantació de valors ara bàsics com la sostenibilitat, la innovació i la digitalització”.

Després del seu recorregut per les instal·lacions, que ocupen uns 200.000 metres quadrats, la consellera ha destacat que en 2008 Actiu va aprofitar el redisseny del seu sistema productiu per a introduir estos valors.

El resultat, ha destacat Montes, “és que poques empreses poden presumir en estos moments del seu dossier de clients i de la seua implantació internacional. Actiu és una empresa d’origen familiar que ara servix d’espill perquè puguem visualitzar els fruits que donen determinades polítiques industrials”.

La consellera també s’ha referit al Polígon Industrial de Castalla, i l’ha posat com a exemple de modernització. En este sentit, ha recordat que el projecte de millora del polígon, presentat per l’Ajuntament de la localitat, s’ha fet mereixedor d’una ajuda pública de la Conselleria per valor de 700.000 euros.

Fundada en 1968, Actiu està especialitzada en la fabricació de mobiliari i accessoris de tota classe, inclosa la il·luminació. En 2017 va ser guardonada amb el Premi Nacional de Disseny. I la seua seu empresarial té les certificacions Lees i Well Platino, que acrediten que és un espai saludable i sostenible.

L’empresa compta amb una plantilla de 367 treballadors i va tancar l’últim exercici amb unes vendes de 87.898.410 euros, la qual cosa suposa un increment del 12 % respecte a 2022. La majoria de les seues vendes (el 56 %) van ser a Espanya i la resta a l’estranger, on té presència en 90 països dels cinc continents.

Fecha: 17/05/2024